stanford-oval/wikipedia huggingface dataset:
Ratsastus kesäolympialaisissa 1932
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kouluratsastus |  Ranska Xavier Lesage, Taine |  Ranska Charles Marion, Linon |  Yhdysvallat Hiram Tuttle, Olympic |
| Joukkuekouluratsastus |  Ranska Xavier Lesage, Taine Charles Marion, Linon André Jousseaume, Sorelta |  Ruotsi Bertil Sandström, Kreta Thomas Byström, Gulliver Gustaf Adolf Boltenstern, Ingo |  Yhdysvallat Hiram Tuttle, Olympic Isaac Kitts, American Lady Alvin Moore, Water Pat |
| Kenttäratsastus |  Alankomaat Charles Pahud de Mortanges, Ferdinand |  Yhdysvallat Earl Foster Thomson, Jenny Camp |  Ruotsi Clarence von Rosen, Sunnyside Maid |
| Joukkuekenttäratsastus |  Yhdysvallat Earl Foster Thomson, Jenny Camp Harry Chamberlin, Pleasant Smiles Edwin Argo, Honolulu Tomboy |  Alankomaat Charles Pahud de Mortanges, Marcroix Karel Schummelketel, Duiveltje Aernout van Lennep, Henk | Ei pronssimitalistia |
| Estehyppy |  Japani Takeichi Nishi, Uranus |  Yhdysvallat Harry Chamberlin, Show Girl |  Ruotsi Clarence von Rosen, Empire |
Joukkue-estehyppy: Tapahtuma julistettiin mitätöidyksi, koska yhtäkään joukkuetta ei osallistunut
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Ranska | 2 | 1 | 0 | 3 |
| 2. |  Yhdysvallat | 1 | 2 | 2 | 5 |
| 3. |  Alankomaat | 1 | 1 | 0 | 2 |
| 4. |  Japani | 1 | 0 | 0 | 1 |
| 5. |  Ruotsi | 0 | 1 | 2 | 3 |
Reunalla

Reunalla tarkoittaa seuraavia asioita:
Reunalla (The Edge), yhdysvaltalainen elokuva vuodelta 1997
Reunalla (Man on a Ledge), yhdysvaltalainen elokuva vuodelta 2012
Reunalla (Transgressions), Sarah Dunantin romaani
”Reunalla” tai ”Reunallat”, Apulannan kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reunalla”, voi hakea sivunnimihaulla, laajalla sivunnimihaulla tai tekstihaulla.
Ratsastus kesäolympialaisissa 1936

Vuoden 1936 kesäolympialaisten ratsastus järjestettiin 12. – 16. elokuuta 1936. Tapahtumia oli kuusi, joista kaikki olivat miehille. Tämä oli seitsemäs kerta, kun ratsastus järjestettiin olympialaisissa. Kisoihin osallistui 127 urheilijaa 21 eri maasta. Nuorin osanottaja oli itävaltalainen Karl Neumeister (22 vuotta ja 364 päivää) ja vanhin itävaltalainen Arthur von Pongracz (72 vuotta ja 48 päivää). Ainut suomalainen osallistuja oli Werner Walldén, joka oli kouluratsastuksessa 44. Kenttäratsastuksessa hänet hylättiin. Eniten mitaleita sai ylivoimaisesti Saksa, kuusi kultaa ja yksi hopea.
Mitalistit

| 0 | 1 | 2 | 3 |
| --- | --- | --- | --- |
| Laji | Kulta | Hopea | Pronssi |
| Kouluratsastus |  Saksa Heinz Pollay, Kronos |  Saksa Friedrich Gerhard, Absinth |  Itävalta Alois Podhajsky, Nero |
| Kouluratsastuksen joukkuekilpailu |  Saksa Heinz Pollay, Kronos Friedrich Gerhard, Absinth Hermann von Oppeln-Bronikowski, Gimpel |  Ranska André Jousseaume, Favorite Gérard de Ballorre, Debaucheur Daniel Gillois, Nicolas |  Ruotsi Gregor Adlercreutz. Teresina Sven Colliander, Kål XX Folke Sandström, Perkola |
| Kenttäratsastus |  Saksa Ludwig Stubbendorf, Nurmi |  Yhdysvallat Earl Foster Thomson, Jenny Camp |  Tanska Hans Lunding, Jason |
| Kenttäratsastuksen joukkuekilpailu |  Saksa Ludwig Stubbendorf, Nurmi Rudolf Lippert, Fasan Konrad Freiherr von Wangenheim, Kurfürst |  Puola Henryk Roycewicz, Arlekin III Zdzisław Kawecki, Bambino Seweryn Kulesza, Tóska |  Iso-Britannia Alec Scott, Bob Clive Edward Howard-Vyse, Blue Steel Richard Fanshawe, Bowie Knife |
| Esteratsastus |  Saksa Kurt Hasse, Tora |  Romania Henri Rang, Delfis |  Unkari József von Platthy, Sellõ |
| Esteratsastuksen joukkuekilpailu |  Saksa Kurt Hasse, Tora Marten von Barnekow, Nordland Heinz Brandt, Alchimist |  Alankomaat Johan Greter, Ernica Jan de Bruine, Trixie Henri van Schaik, Santa Bell |  Portugali José Beltrão, Biscuit Domingos de Sousa, Merle Blanc Luís Mena e Silva, Fossette |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Saksa | 6 | 1 | 0 | 7 |
| 2. |  Alankomaat | 0 | 1 | 0 | 1 |
| 2. |  Puola | 0 | 1 | 0 | 1 |
| 2. |  Ranska | 0 | 1 | 0 | 1 |
| 2. |  Romania | 0 | 1 | 0 | 1 |
| 2. |  Yhdysvallat | 0 | 1 | 0 | 1 |
| 7. |  Iso-Britannia | 0 | 0 | 1 | 1 |
| 7. |  Itävalta | 0 | 0 | 1 | 1 |
| 7. |  Portugali | 0 | 0 | 1 | 1 |
| 7. |  Ruotsi | 0 | 0 | 1 | 1 |
| 7. |  Tanska | 0 | 0 | 1 | 1 |
| 7. |  Unkari | 0 | 0 | 1 | 1 |
Razorblade

| ”Razorblade” Michael Mind Project ft>  Lisa Aberer |
| --- | --- | --- |

Singlen tiedot
 Äänitetty : 2012
 Julkaistu: 15. maaliskuuta 2013
 Formaatti: digitaalinen lataus
 Tyylilaji: dance
 Kesto: 03.27
 Levy-yhtiö: Kontor Records
Michael Mind Projectin muut singlet
| ”Unbreakable” 2013 | ”Razorblade” 2013 | ”One More Round” 2013 |
”Razorblade” on alankomaalaisen DJ Michael Mind Projectin kappale hänen toiselta studioalbumiltaan State of Mindilta. Sen julkaisi Kontor Records albumin yhdeksäntenä singlenä 15. maaliskuuta 2013. Kappaleella vierailee alankomaalaisartisti Lisa Aberer ja sen ovat säveltäneet Aku Rannila, Frank Bülles, Jens Kindervater ja Saara Törmä. Kappaleeseen liittyvä musiikkivideo julkaistiin singlen julkaisupäivänä. Kappale ei onnistunut pääsemään listoille.
Kappalelista

Digitaalinen lataus
Razorblade (feat. Lisa Aberer) [Short Edit] - 3:27
Razorblade (feat. Lisa Aberer) [Extended] - 5:14
Ratsastus kesäolympialaisissa 1948

Ratsastus
Vuoden 1948 kesäolympialaisten ratsastus järjestettiin 9. – 14. elokuuta 1948 Lontoossa, Yhdistyneessä kuningaskunnassa. Tämä oli kahdeksas kerta kun laji oli mukana olympialaisten ohjelmassa. Mukana oli 103 osanottajaa 17 eri maasta. Tapahtumia oli kuusi. Suomea edusti mm. Adolf Ehrnrooth.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kouluratsastus |  Sveitsi Hans Moser, Hummer |  Ranska André Jousseaume, Harpagon |  Ruotsi Gustaf Adolf Boltenstern, Trumf |
| Joukkuekouluratsastus |  Ranska André Jousseaume, Harpagon Jean Saint-Fort Paillard, Sous les Ceps Maurice Buret, Saint Quen |  Yhdysvallat Robert Borg, Klingson Earl Foster Thomson, Pancraft Frank Henry, Reno Overdo |  Portugali Fernando Paes, Matamas Francisco Valadas, Feitiço Luís Mena e Silva, Fascinante |
| Kenttäratsastus |  Ranska Bernard Chevallier, Aiglonne |  Yhdysvallat Frank Henry, Swing Low |  Ruotsi Robert Selfelt, Claque |
| Joukkuekenttäratsastus |  Yhdysvallat Frank Henry, Swing Low Charles Anderson, Reno Palisade Earl Foster Thomson, Reno Rhythm |  Ruotsi Robert Selfelt, Claque Olof Stahre, Komet Sigurd Svensson, Dust |  Meksiko Humberto Mariles, Parral Raúl Campero, Tarahumara Joaquín Solano, Malinche |
| Estehyppy |  Meksiko Humberto Mariles, Arete |  Meksiko Rubén Uriza, Hatuey |  Ranska Jean-François d'Orgeix, Sucre de Pomme |
| Joukkue-estehyppy |  Meksiko Humberto Mariles, Arete Rubén Uriza, Hatuey Alberto Valdés, Chihuahua |  Espanja Jaime García, Bizarro José Navarro Morenes, Quórum Marcellino Gavilán, Forajido |  Yhdistynyt kuningaskunta Harry Llewellyn, Foxhunter Henry Nicoll, Kilgeddin Arthur Carr, Monty |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Ranska | 2 | 1 | 1 | 4 |
| 1. |  Meksiko | 2 | 1 | 1 | 4 |
| 3. |  Yhdysvallat | 1 | 2 | 0 | 3 |
| 4. |  Sveitsi | 1 | 0 | 0 | 1 |
| 5. |  Ruotsi | 0 | 1 | 2 | 3 |
| 6. |  Espanja | 0 | 1 | 0 | 1 |
| 7. |  Yhdistynyt kuningaskunta | 0 | 0 | 1 | 1 |
| 7. |  Portugali | 0 | 0 | 1 | 1 |
Record Retailer

Record Retailer oli vuonna 1959 perustettu brittiläinen sanomalehti, joka käsitteli maan musiikkialaa. Lehden perustaja Roy Parker kuoli vuonna 1964, minkä jälkeen lehden nimeksi vaihdettiin pian Record Retailer and Music Industry News.
10. maaliskuuta 1960 lähtien Record Retailer julkaisi viikoittaista top 50 -levylistaa, joka toimi helmikuuhun 1969 asti Britanian virallisena listana.
Vuonna 1967 nimeksi vaihdettiin jälleen lyhyesti Record Retailer ja tammikuussa 1971 Record & Tape Retailer. Vuonna 1972 lehti lanseerattiin uudelleen nimellä Music Week.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Record Retailer
Reumatologia

Reumatologia eli reumatautioppi on tuki- ja liikuntaelinten, sidekudoksen ja siihen rajoittuvien pehmytosakudosten toimintaa ja sairauksia tutkiva lääketieteen ala. Tavallisimpia reumasairauksia ovat tulehdukset ja kulumat nivelissä ja selkärangassa, aineenvaihduntaongelmat tuki- ja liikuntaelimissä ja tulehdussairaudet lihaksissa, luustossa, verisuonissa ja elinten sidekudoksissa.
Record Plant

The Record Plant Studios oli yhdysvaltalainen musiikkistudio, jolla oli kaikkiaan kolme toimipaikkaa; New York, Los Angeles ja Sausalito. Studion alaisuudessa toimi myös liikkuva Record Plant Mobile Studio.
Los Angelesin studio tuhoutui tulipalossa vuonna 1978, mutta se rakennettiin uudelleen. Vuonna 1987 se myytiin George Martinin johtamalle Chrysalis Studio Groupille. New Yorkin ja Sausaliton studiot lopettivat molemmat toimintansa vuonna 2008. Sausaliton studio avattiin kuitenkin myöhemmin uudelleen nimellä The Plant Studios.
Rattus Norvegicus (albumi)

| Rattus Norvegicus The Stranglers |
| --- | --- | --- |

C-kasetin kansikuva.
Studioalbumin tiedot
 Äänitetty : tammi-helmikuussa 1977,   T.W. Studios, Fulham
 Julkaistu: 1977
 Formaatti: LP, MC
 Tuottaja(t): Martin Rushent
 Tyylilaji: uusi aalto
 Kesto: 38.57
 Levy-yhtiö: United Artists Records
The Stranglersin muut julkaisut
|   | Rattus Norvegicus 1977 | No More Heroes 1977 |
Rattus Norvegicus (IV) on brittiläisen The Stranglers -yhtyeen ensimmäinen studioalbumi vuodelta 1977. Levyn on kustantanut United Artists Records -levy-yhtiö ja sen sarjatunnus oli TCK 30045 (C-kasetti). Tuottajana on ollut Martin Rushent.
Levy on äänitetty Fulhamissa tammi-helmikuussa 1977 T.W.-studioilla. Äänittäjänä on ollut Alan Winstanley. Levyn on miksannut Doug Bennet Olympic-studioilla Barnesissa.
Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Kappaleet

Kaikki kappaleet ovat yhtyeen omia. Ne on julkaissut April Music Ltd. / Albion Music.
A-puoli (kokonaiskesto 19:26)
Sometimes
Goodbye Toulouse
London Lady
Princess Of The Streets
Hanging Around
B-puoli (kokonaiskesto 19:31)
Peaches
(Get A) Grip (On Yourself)
Ugly
Down In The Sewer
Singlet

London Lady / "Grip" (United Artists UP 36211)
Go Buddy Go / "Peaches" (United Artists UP 36248)
Renwez

| Renwez |
| --- | --- |
 Kunnan keskusta
 vaakuna
 Renwez
 Koordinaatit: 49°50′25″N, 4°36′10″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  16,2 km²
Väkiluku (2019):  1 652 
 – Väestötiheys:  102 as./km²
Kunnan numero:  08361
Infobox OKVirheellinen NIMI-arvo: 
Renwez on kunta Pohjois-Ranskassa Ardennesin departementissa Grand Estin alueella. Se sijaitsee noin 15 kilometriä Charleville-Mézièresin kaupungista luoteeseen.
Notre-Damen kirkko
Notre-Damen kirkko on rakennettu 1300-luvulla. Vuonna 1478 kirkko tuhoutui burgundilaisten hyökkäyksessä. Tuolloin koko kylä sytytettiin tuleen, ja myös kirkko paloi maan tasalle mukanaan paikalliset talonpojat, jotka olivat hakeneet sieltä turvapaikkaa. Porcienin kreivi Philippe I de Croÿ rakennutti kirkon uudelleen 1400-luvun lopulla ja 1500-luvun alussa.
Renwezin metsämuseo (Musée de la Forêt de Renwez) on 11 hehtaarin alueella sijaitseva museo, missä voi tutustua metsätalouteen ja ardennilaisten esi-isien elämään metsän keskellä.
Aiheesta muualla

Kuvia tai muita tiedostoja aiheesta Renwez Wikimedia Commonsissa
Charles Stewart Parnell

Charles Stewart Parnell (27. kesäkuuta 1846 Avondale, Wicklow’n kreivikunta, Irlanti – 6. lokakuuta 1891 Brighton, Iso-Britannia) oli irlantilainen poliitikko, joka johti vuosina 1875–1891 Ison-Britannian parlamentissa kamppailua Irlannin itsehallinnon eli niin sanotun home rulen puolesta. Hän kannatti myös maareformia Irlannissa ja johti vuosina 1879–1881 toiminutta Irlannin maaliittoa. Parnell perusti parlamenttiin Irlantilaisen puolueen ja toimi sen johtajana. Puolue jakautui vuonna 1890 kahtia Parnellia koskeneen kiusallisen avioeroskandaalin seurauksena.
Elämä ja ura > Tausta

Parnellin suku oli Pohjois-Irlannin protestantteja ja tullut Englannista 1600-luvun jälkipuoliskolla. Suku oli useimmista Irlannin protestanttisista maanomistajasuvuista poiketen varsin brittiläisvastainen. Parnellin isoisoisä Sir John Parnell oli toiminut Irlannin valtiovarainministerinä 1700-luvun lopussa ja vastustanut voimakkaasti Irlannin ja Ison-Britannian unionin muodostamista. Hänen isosetänsä, whig-poliitikko paroni Henry Parnell oli toiminut 1830-luvulla eri ministerintehtävissä Ison-Britannian hallituksessa. Hänen äitinsä isä oli yhdysvaltalainen kommodori Charles Stewart, joka oli taistellut brittejä vastaan vuoden 1812 sodassa. Parnell kävi koulunsa Englannissa ja opiskeli Cambridgen yliopistossa, josta hänet kuitenkin erotettiin vuonna 1869 vähäisen kuririkkomuksen vuoksi.
Elämä ja ura > Nousu home rule -liikkeen johtoon

Parnell liittyi Isaac Buttin vuonna 1870 perustamaan Home Rule League -puolueeseen, joka kamppaili Irlannin itsehallinnon puolesta ja onnistui sosiaalisesta konservatiivisuudestaan huolimatta vetoamaan pääosaan Irlannin äänestäjäkunnasta. Puolue sai vuoden 1874 vaaleissa 56 edustajaa Lontoon parlamenttiin. Parnell valittiin parlamenttiin ensi kerran huhtikuussa 1875 Meathista. Hänen esiintymistaitonsa ja poliittinen lahjakkuutensa tulivat nopeasti ilmi. Buttin yritykset vedota parlamentin enemmistöön olivat hänen mielestään tehottomia, joten vuodesta 1877 alkaen hän omaksui yhdessä Joseph Biggarin kanssa uuden taktiikan: he ryhtyivät systemaattisella jarrutuksella häiritsemään tärkeiden lakiesitysten käsittelyä vetääkseen huomion Irlannin kysymykseen. Parnell valittiin syyskuussa 1877 Home Rule Confederation of Great Britain -järjestön puheenjohtajaksi ja hänestä oli näin tullut vain 31-vuotiaana Irlannin näkyvin poliitikko. Hän käytännössä syrjäytti Buttin home rule -puolueen parlamenttiryhmän johdosta vuonna 1878. Buttin kuoltua seuraavana keväänä Parnellin katsottiin olevan puolueen kiistaton johtaja. Virallisesti hänet valittiin parlamenttiryhmän johtoon vasta huhtikuussa 1880. Tuon vuoden vaaleissa hänet valittiin parlamenttiin kolmesta eri vaalipiiristä, joista hän asettui edustamaan Corkia.
Parnell suostui ryhtymään myös Michael Davittin vuonna 1879 perustaman Irlannin maaliiton ensimmäiseksi puheenjohtajaksi, vaikka monet hänen puolueessaan kauhistelivat maaliiton harjoittamaa suurmaanomistajien vastaista agitaatiota. Irlannissa tapahtui niin sanottu ”uusi suunnanmuutos” (new departure), kun nationalistit yhdistivät feeniläisten vallankumouksellisuuden ja Parnellin linjan, johon kuului toisaalta maakysymystä koskenut agitaatio ja toisaalta jarrutuspolitiikka parlamentissa. Sen sijaan Parnell ei hyväksynyt ajatusta, että Irlannin edustajat vetäytyisivät parlamentista painostustoimenpiteenä. Talvella 1879–1880 Yhdysvaltoihin tekemällään suurella kiertomatkalla Parnell varmisti myös amerikanirlantilaisten tuen itselleen. Häneen viitattiin jo nimellä ”Irlannin kruunaamaton kuningas”.
Elämä ja ura > Poliittista taktikointia parlamentissa

Kilmainhamin sopimuksen myötä vallankumouksellinen toiminta Irlannissa hiljeni ja Parnellin johtava asema säilyi horjumattomana. Vuoden 1884 äänioikeusuudistus lisäsi entisestään hänen puolueensa edustusta parlamentissa. Yhdessä konservatiivien kanssa Parnellin Irlantilainen puolue kaatoi kesäkuussa 1885 liberaalien hallituksen. Marraskuun 1885 parlamenttivaaleissa Parnell antoi julistuksen, jossa hän kehotti Englannissa asuvia irlantilaisia äänestämään mieluummin konservatiivien kuin liberaalien ehdokkaita. Taktiikan tarkoituksena oli varmistaa Englannin pääpuolueiden tasavahva kannatus, jolloin Parnellin oma puolue saisi vaa’ankieliaseman. Tavoite toteutui Irlantilaisen puolueen saadessa 86 edustajaa. Puolueen edustajat tukivat aluksi uutta konservatiivihallitusta, mutta kun hallitus kiristi toimia Irlannissa, Parnell siirsi tukensa takaisin Gladstonelle, joka pääsi näin helmikuussa 1886 palaamaan pääministeriksi.
Gladstonen hallitus oli nyt riippuvainen irlantilaisten tuesta, ja lupasi siksi säätää lain Irlannin itsehallinnosta. Hallitus antoi ensimmäisen home rule -lakiesityksen huhtikuussa 1886, ja Parnell sitoutui tukemaan sitä. Esitys kuitenkin ajoi Englannin liberaalit sisäiseen hajaannukseen ja parlamentin alahuone hylkäsi lakiesityksen kesäkuussa selvällä enemmistöllä. Seuraavana vuonna pääministeriksi palasi Irlannin itsehallintoa vastustanut konservatiivi Robert Salisbury. Parnell vetäytyi osin syrjään politiikasta sekä terveyssyistä että asemansa hankaloitumisen vuoksi. Irlantilainen puolue liittoutui nyt oppositiojohtaja Gladstonen kanssa, ja joutui siksi luopumaan aiemmasta jarrutustaktiikastaan. Parnell pysyi myös sivussa William O’Brienin Irlannissa vuonna 1886 käynnistämästä uudesta kansanliikkeestä (plan of campaign), jossa maanvuokraajia kehotettiin maksamaan vain itse kohtuulliseksi katsomansa vuokrasumma.
Parnell joutui keskelle uutta kohua, kun The Times julkaisi 18. huhtikuuta 1887 jäljennöksen hänen kirjoittamakseen väitetystä kirjeestä, jossa hän olisi hyväksynyt viisi vuotta aiemmat Phoenix Parkin murhat. Parnell tuomitsi kirjeen väärennökseksi. Tapausta tutki syyskuusta 1888 helmikuuhun 1889 erityinen tutkintakomitea. Vuonna 1889 Richard Pigott -niminen irlantilainen toimittaja tunnusti komitealle tehneensä väärennöksen. Parnellin maineen puhdistuminen vahvisti hänen asemaansa, sillä Englannin liberaalit alkoivat nyt nähdä hänet vääryyttä kärsineenä marttyyrina.
Elämä ja ura > Avioeroskandaali ja kuolema

Parnellin poliittinen ura romuttui hänen yksityiselämäänsä koskeneen kiusallisen skandaalin seurauksena. Hänellä oli vuodesta 1880 alkaen ollut suhde edellä mainitun puoluetoverinsa William O’Shean vaimoon Katharineen. Vuonna 1886 hän oli joutunut hyväksymään O’Shean asettumisen home rule -puolueen ehdokkaaksi Galwayn täytevaaleissa, vaikka O’Shea ei suostunut sitoutumaan puolueen linjaan. Salainen suhde tuli ilmi, kun kapteeni O’Shea jätti jouluaattona 1889 avioerohakemuksen, jonka perusteeksi hän ilmoitti vaimonsa uskottomuuden Parnellin kanssa. Vaikka puolueen sisäpiiri oli tiennyt suhteesta, se tuli yllätyksenä suurelle yleisölle. Monet arvelivat O’Shean avioerojutun olevan home rulen vastustajien poliittinen salajuoni. Tämä ei ollutkaan mahdotonta, sillä O’Shean tiedettiin olevan Joseph Chamberlainin liittolainen, jonka kanssa Parnell oli aiemmin torjunut poliittisen yhteistyön. Katharine O’Shea ei kiistänyt oikeudessa uskottomuusväitettä, ja avioero myönnettiin 17. marraskuuta 1890.
Irlantilaiset olivat valmiita yhä tukemaan Parnellia, mutta Englannissa poliittisesti vaikutusvaltaiset herätysliikkeiden kannattajat ja vapaakirkolliset kääntyivät häntä vastaan niin vihamielisesti, että se muodostui ongelmaksi Gladstonelle. Näytti siltä, että Irlantilaiselle puolueelle välttämätön yhteistyö liberaalien kanssa katkeaisi, jos Parnell jatkaisi puolueen johdossa. Parnell ei halunnut väistyä ja 25. marraskuuta puoluekokous vahvistikin hänen asemansa. Kun pian tuli tieto Gladstonen kirjeestä, jossa hän ilmoitti että joko hänen tai Parnellin olisi lähdettävä, asia nousi heti uudelleen esille. Katkeran kiistan jälkeen Irlantilaisen puolueen parlamenttiryhmä hajosi 6. joulukuuta kahtia: 44 edustajan enemmistö marssi ulos neuvotteluista ja perusti oman ryhmänsä, 26 edustajan vähemmistön jäädessä Parnellin tueksi. Yritykset sovitella hajaannusta helmikuussa 1891 kariutuivat.
Jyrkät feeniläiset tukivat edelleen Parnellia, mutta katolinen kirkko kääntyi nyt avoimesti häntä vastaan. Hänen avioliittonsa Katharine O’Shean kanssa kesäkuussa 1891 pahensi tilannetta. Parnell läheni vallankumouksellisia ja vieroitti samalla itsensä aiemman kannattajakuntansa pääosasta. Vuonna 1891 käytiin useita täytevaaleihin liittyneitä katkeria vaalikampanjoita, jotka päättyivät Parnellin tukijoiden tappioihin. Parnellin kampanjointi keskeytyi, kun hän yllättäen kuoli vaimonsa kotona Brightonissa lokakuussa 1891. Hänet haudattiin näyttävin menoin Glasnevinin hautausmaalle Dubliniin. Parnellin kannattajat eli niin sanotut parnelliitit jatkoivat hänen kuoltuaankin toimintaa omana puolueenaan. Irlantilaisen puolueen hajaannus jatkui vuoteen 1900, jolloin eri ryhmät saivat sovittua yhdistymisestä.
Muistaminen

Dublinin O’Connell Streetin pohjoispäähän pystytettiin vuonna 1911 Parnellin muistomerkki.
Parnellin kuva oli vuosina 1996–2002 käytössä olleessa sadan Irlannin punnan setelissä.
Suomessa toimii Restelin omistama pubiketju Parnell’s Irish pub, jonka logossa on Charles Parnellin kuva.
Aiheesta muualla

Kuvia tai muita tiedostoja aiheesta Charles Stewart Parnell Wikimedia Commonsissa
Katharine O’Shea
Augustus Saint-Gaudensin veistämä Parnellin muistomerkki Dublinissa.
Richard Faltin

Richard Faltin on ainakin seuraavien henkilöiden nimi:
Richard Faltin vanhempi (1835–1918), saksalais-suomalainen säveltäjä ja opettaja
Richard Faltin nuorempi (1867–1952), suomalainen kirurgi, Richard Faltin vanhemman poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Faltin”, voi hakea sivunnimihaulla, laajalla sivunnimihaulla tai tekstihaulla.
Rod

Rod (suom. sauva, keppi) on vanha pituusmitta. Alun perin yksi rod oli 20 jalkaa eli noin 6,1 metriä. Roomalaispohjaiseen mittajärjestelmään siirryttäessä vuonna 1066, rod muutettiin tarkoittamaan 16,5 jalan eli noin viiden metrin pituutta.
Reunakiveys

Reunakiveys Kutná Horassa.
Reunakiveys, viemärinkansi ja tulvavesiaukko.
Tampereen pisin rotvallikivi.
Reunakiveys (kansanomaisesti myös rotvallinreuna, kanttari) on yleensä graniitista tai betonista rakennettu matala koroke, joka erottaa kaupunkitilan eri toimintoja ja materiaaleja toisistaan. Tyypillisimmin se erottaa jalkakäytävän tai pyörätien ajoradasta. Sitä voidaan käyttää myös erottamaan viheralue kulkutiestä, liikenteenjakajissa tai suojatiesaarekkeissa. Pyörätien ja risteävän kadun yhtymäkohdassa reunakiveys on usein upotettu. Reunakiveys voi olla osa pintavesiviemäröintiä, jolloin siinä on vedenpoistoa varten aukko.
Reunakiveys rakennetaan tyypillisesti vain taajamissa kulkeviin katuihin, sillä maanteillä ajorata rajoittuu yleensä korottamattomaan pientareeseen.
Aiheesta muualla

Kuvia tai muita tiedostoja aiheesta Reunakiveys Wikimedia Commonsissa
Robert Taylor

Robert Taylor -nimisiä henkilöitä ovat:
Robert Taylor, oik. Spangler Arlington Brugh (1911–1969), yhdysvaltalainen näyttelijä
Robert Taylor (1948–2007), yhdysvaltalainen pikajuoksija ja olympiavoittaja
Robert Taylor, Rob Taylor (s. 1959), brittiläinen Formula 1 -tallin tekninen johtaja
Robert Taylor (s. 1994), suomalais-englantilainen jalkapalloilija
Robert Taylor (1932–2017), yhdysvaltalainen tietojenkäsittelytieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Taylor”, voi hakea sivunnimihaulla, laajalla sivunnimihaulla tai tekstihaulla.